Projekts

2024.gada \_\_\_\_\_\_\_\_\_\_\_\_\_\_ Nr.\_\_\_\_\_\_

 (prot. Nr.\_\_, \_\_\_\_.§)

**Par apbūves tiesības piešķiršanu**

 Pamatojoties uz Pašvaldību likuma 10.panta pirmās daļas 16.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, 6.5 pantu, Civillikuma 1129.1 - 1129.9 pantiem, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 5.punktu, 76.punktu, 77.punktu, 78.punktu, ņemot vērā Daugavpils pilsētas pašvaldības dzīvojamo māju privatizācijas un īpašuma atsavināšanas komisijas 2024.gada 8.oktobra ārkārtas sēdes protokolu Nr.10, Daugavpils valstspilsētas pašvaldības domes (turpmāk – Dome) Īpašuma un mājokļu komitejas 2024.gada \_\_\_\_\_\_\_\_\_\_\_\_ atzinumu, Domes Finanšu komitejas 2024.gada \_\_\_\_\_\_\_\_\_\_\_\_\_ atzinumu**, Daugavpils valstspilsētas pašvaldības dome nolemj:**

1. Piešķirt apbūves tiesību, saules paneļu uzstādīšanai, uz Daugavpils valstspilsētas pašvaldības īpašumā esošo zemes vienību Nometņu ielā, Daugavpilī, daļām:
	1. zemes vienības ar kopējo platību 123885 m2, kadastra Nr.05000191601 (kadastra apzīmējums 05000191601), daļu 39085 m2 platībā;
	2. zemes vienības ar kopējo platību 43879 m2, kadastra Nr.05000191701 (kadastra apzīmējums 05000191701), daļu 39829 m2 platībā, uz 20 (divdesmit) gadiem, rīkojot mutisku izsoli.

 2. Apstiprināt apbūves tiesības izsoles sākumcenu **18100,00**EUR (astoņpadsmit tūkstoši viens simts eiro un 00 centi)gadā bez PVN, izsoles noteikumus (1.pielikums) un publicējamo informāciju par apbūves tiesību (2.pielikums).

 3. Izveidot apbūves tiesības izsoles komisiju šādā sastāvā:

Komisijas priekšsēdētājs: A.Nikolajevs, Daugavpils pašvaldības centrālās pārvaldes (turpmāk – Centrālā pārvalde) Īpašuma pārvaldīšanas departamenta Nekustamā īpašuma nodaļas vadītājs.

Komisijas priekšsēdētāja

vietniece: S.Pupiņa, Centrālās pārvaldes Pilsētplānošanas un būvniecības departamenta vadītāja;

Komisijas locekļi: Dz.Locika, Centrālās pārvaldes Īpašuma pārvaldīšanas departamenta Nekustamā īpašuma nomas vecākā speciāliste;

 E.Kavševiča-Semjonova,Centrālās pārvaldes Īpašuma pārvaldīšanas

 departamenta juriste;

 I.Ilarionova, Centrālās pārvaldes Īpašuma pārvaldīšanas departamenta Nekustamā īpašuma izvērtēšanas vecākā speciāliste.

 4. Izsoles komisijai veikt apbūves tiesības izsoli, pamatojoties uz šim lēmumam pievienotajiem izsoles noteikumiem.

 5. Noteikt, ka apbūves tiesīgajam ir tiesības reģistrēt apbūves tiesību zemesgrāmatā bez speciāla pilnvarojuma.

 6. Ja izsole tiek atzīta par nenotikušu, izsoles komisijai ir tiesības atkārtoti izsludināt Zemesgabala apbūves tiesības izsoli. Šajā gadījumā Domes priekšsēdētājs apstiprina izsolei publicējamo informāciju.

Pielikumā:

1. Izsoles noteikumi.
2. Informācija par apbūves tiesību.
3. Apbūves tiesības līguma projekts.

Daugavpils valstspilsētas pašvaldības

domes priekšsēdētājs A.Elksniņš